11./6 2024 | Nyhed om det Hemmelige Selskab Efterår 2024.

# **Kom med i Det Hemmelige Selskab for Historie**

*Vær sammen om historien. Vi mødes i efteråret ’24 på dit bibliotek til samtaler om det der ændrede historien. Sæsonens emner er Klodshans, national klenodier og Grundtvig*

Som en særlig aktivitet i forbindelse med ”Bibliotekernes festival for historie” kan du som biblioteksbruger nu blive medlem af Det Hemmelige Selskab. Hvis din interesse er vakt, så læs med her.

Det Hemmelige Selskab for Historie består af mindre grupper, der mødes lokalt på biblioteket. I efteråret 2024 er tre gange planlagt med 30 minutters oplæg fra forskere og historikere, der bliver sendt live fra et sted i Danmark. Oplæggene efterfølges af samtale i gruppen om dagens emne. Det Hemmelige Selskab fungerer som opvarmning til Bibliotekernes festival for historie i uge 47, Deltagerne er derfor særligt inviteret til festivalens hoveddag, lørdag den 23. november 2024. Til denne afslutning vil der være debat, samtaler og frokost på dit bibliotek.

Det Hemmelige Selskab handler om historie og samvær. Deltagerne skal ikke læse nogen bøger på forhånd. Men biblioteksformidleren vil samle og formidle litteratur, billeder og anbefalinger, som møderne tager udgangspunkt i. Vi sørger også for kaffe og småkager.

## Hvornår er det?

**Tors, 19. september 2024**Kl. 16.30 – 18.00
Vores beskyttede kulturarv v/ Laura Søvsø, Kulturværdiudvalget

**Tors, 24. oktober 2024**16.30 – 18.00
Jean Hersholt – Klodshans i USA /v Hans Wendelboe Bøcher, foredragsholder og historieformidler

**Torsdag, 14. november 2024**16.30 – 18.00
Hvis du kunne spørge Grundtvig om lige hvad du har lyst til, hvad skulle spørgsmålet så være? v/ Kåre Vedding Poulsen, redaktør i DR KBU og journalist.

## Er det noget for dig?

Hvis du tænker Det Hemmelige Selskab kunne være noget for dig, så skriv til bibliotekar [B. Biblio] på vores mail [bibliotek@bibliotek]. Det er gratis at deltage, men der er kun plads til 15 medlemmer.